ΓΡΑΠΤΗ ΕΡΩΤΗΣΗ E-0986/01

υποβολή: Antonios Trakatellis (PPE-DE) προς την Επιτροπή

(30 Μαρτίου 2001)

Θέμα: Ομαλή χρηματοδότηση της ΚΓΠ και μέτρα για τη Σπογγώδη Εγκεφαλοπάθεια των Βοοειδών στην Ελλάδα

Σύμφωνα με πρόσφατες εκτιμήσεις, τα μέτρα για την εξάλειψη της Σπογγώδους Εγκεφαλοπάθειας των Βοοειδών (ΣΕΒ) μπορεί να διαρκέσουν αρκετά χρόνια με κίνδυνο την πλήρη ανατροπή της ομαλής χρηματοδότησης της Κοινής Γεωργικής Πολιτικής, αφού το κόστος μόνο από την εφαρμογή του κανονισμού (ΕΚ) 2777/2000(1) περί θεσπίσεως εξωτερικών μέτρων στήριξης για την αγορά βοείου κρέατος, που προβλέπει σχέδιο σύμφωνα με το οποίο τα βοοειδή ηλικίας άνω των 30 μηνών επιτρέπεται να αγοράζονται για να καταστραφούν αντί να σφάζονται για ανθρώπινη κατανάλωση, θαπερβεί το 1 δισ. ΕΥΡΩ το επόμενο έτος.

Λαμβάνοντας επίσηςπόψη ότι από 1/1/2001 όλα τα κράτη μέληποχρεούνται, σύμφωνα με την απόφαση 2001/8/ΕΚ(2), να εφαρμόσουν ενισχυμένους κανόνες για τους ελέγχους των βοοειδών που εισέρχονται στην τροφική αλυσίδα καθώς και ετήσια προγράμματα επιδημιολογικής παρακολούθησης της ΣΕΒ με πραγματοποίηση ταχέων μεταθανάτιων δοκιμών:

1. Με ποιό τρόπο προτίθεται να αντιμετωπίσει η Επιτροπή την εκτίναξη των δαπανών που αφορούν τον τομέα του βοείου κρέατος από την εφαρμογή των μέτρων εξάλειψης της ΣΕΒ χωρίς να διαταραχθεί η ομαλή χρηματοδότηση της ΚΓΠ καθώς και το συμφωνημένο πλαίσιο των δημοσιονομικών προοπτικών;

2. Έχουν τεθεί σε ισχύ οι νομοθετικές, κανονιστικές, διοικητικές διατάξεις για τηνλοποίηση του προγράμματος επιδημιολογικής παρακολούθησης της ΣΕΒ στην Ελλάδα, ποιές δαπάνες πραγματοποιήθηκαν και ποιά πρόοδος συνετελέσθη, σύμφωνα με την έκθεση που όφειλαν οι ελληνικές αρχές ναποβάλουν στην Επιτροπή το Μάρτιο του 2001;

3. Πόσοι έλεγχοι έγιναν (δειγματοληψίες και εργαστηριακές δοκιμές) στην Ελλάδα βάσει της απόφασης 2000/374/ΕΚ(3) για την επιδημιολογική παρακολούθηση των μεταδοτικών σπογγωδών εγκεφαλοπαθειών από τα δύο εθνικά εργαστήρια αναφοράς και ποιό το αποτέλεσμα αυτών;

4. Ποιές χρηματοδοτικές ενισχύσεις έλαβε η Ελλάδα από την Κοινότητα σχετικά με τα κοινοτικά εργαστήρια αναφοράς που ορίστηκαν σε κοινοτικό επίπεδο σύμφωνα με τις οδηγίες 92/46/ΕΟΚ(4), 92/117/ΕΟΚ(5), 1999/72/ΕΚ(6) και αποφάσεων 1999/312/ΕΚ(7), 1999/313/ΕΚ(8);

5. Έχει εγκατασταθεί ηλεκτρονικό σύστημα σήμανσης και καταγραφής των βοοειδών στην Ελλάδα και ποιά η κατάσταση από την εφαρμογή της οδηγίας 93/43/ΕΚ(9) σχετικά με τηνγιεινή των ειδών διατροφής;

(1) ΕΕ L 321 της 19.12.2000, σελ. 47.

(2) ΕΕ L 2 της 5.1.2001, σελ. 28.

(3) ΕΕ L 135 της 8.6.2000, σελ. 27.

(4) ΕΕ L 268 της 14.9.1992, σελ. 1.

(5) ΕΕ L 62 της 15.3.1993, σελ. 38.

(6) ΕΕ L 210 της 10.8.1999, σελ. 12.

(7) ΕΕ L 120 της 8.5.1999, σελ. 37.

(8) ΕΕ L 120 της 8.5.1999, σελ. 40.

(9) ΕΕ L 175 της 19.7.1993, σελ. 1.

Απάντηση του κ. Byrne εξ ονόματος της Επιτροπής

(30 Μαΐου 2001)

1. Για το οικονομικό έτος 2001, οι πιστώσεις του αρχικού προϋπολογισμού ορίστηκαν με βάση ευνοϊκές προοπτικές εξέλιξης των γεωργικών αγορών. Κατά συνέπεια, οι αρχικές πιστώσεις που κρίθηκαν επαρκείς για τη χρηματοδότηση της κοινής γεωργικής πολιτικής (ΚΓΠ) το 2001, ανέρχονται σε 38 803 εκατ. ευρώ, αφήνοντας περιθώριο 1 232 εκατ. ευρώ αναφορικά με το γεωργικό ανώτατο όριο των δημοσιονομικών προοπτικών.

Μετά την κρίση της σπογγώδους εγκεφαλοπάθειας των βοοειδών (ΣΕΒ) που ξέσπασε στα τέλη του 2000 και τα μέτρα που εγκρίθηκαν το Δεκέμβριο του 2000, το κόστος των οποίων για το 2001πολογίζεται σε 971 εκατ. ευρώ, η Επιτροπή πρότεινε στην αρμόδια επί του προϋπολογισμού αρχή ένα διορθωτικό και συμπληρωματικό προϋπολογισμό που αυξάνει τις πιστώσεις στον τομέα των βοοειδών κατά 971 εκατ. ευρώ. Η αρμόδια επί του προϋπολογισμού αρχή ενέκρινε αυτόν τον προϋπολογισμό. Συνολικά, οι γεωργικές πιστώσεις αυξήθηκαν κατά 726 εκατ. ευρώ επειδή, κατ' εφαρμογή των κανόνων περί δημοσιονομικής πειθαρχίας, ο αναθεωρημένος συμπληρωματικός προϋπολογισμός (ΑΣΠ) συνεκτιμά την εξέλιξη του δολαρίου σε σχέση με το ευρώ και αναθεωρεί προς τα κάτω, για ποσό ύψους 245 εκατ. ευρώ, τις πιστώσεις ορισμένων τομέων. Συμπερασματικά, οι νέες γεωργικές πιστώσεις για τη χρηματοδότηση της ΚΓΠ, εξαιρουμένης της αγροτικής ανάπτυξης, ανέρχονται σε 39 529 εκατ. ευρώ και εξακολουθούν να βρίσκονται κάτω από το γεωργικό ανώτατο όριο των δημοσιονομικών προοπτικών.

Για το οικονομικό έτος 2002, ο προϋπολογισμός δεν έχει καταρτιστεί ακόμη. Ωστόσο, στο πλαίσιο των προπαρασκευαστικών εργασιών, εκτιμάται ότι οι συμπληρωματικές δαπάνες που οφείλονται στα εγκριθέντα και στα προτεινόμενα μέτρα μετά την ΣΕΒ, παραμένουν κατάλληλες για χρηματοδότηση εντός των δημοσιονομικών προοπτικών.

Πρέπει να επισημάνουμε ότι αυτές οι προβλέψεις βασίζονται σε ευάλωτεςποθέσεις. Αν οιποθέσεις αυτές αποδειχθούν αισιόδοξες, θα πρέπει οι δημοσιονομικές εκτιμήσεις να αναθεωρηθούν προς τα επάνω και η κατάσταση να επανεξεταστεί σε σχέση με το ανώτατο όριο των δημοσιονομικών προοπτικών. Εξάλλου, ο αφθώδης πυρετός αποτελεί ένα συμπληρωματικό θέμα ανησυχίας και δημοσιονομικού κινδύνου. Για τον λόγο αυτό η κατάσταση παρακολουθείται στενά.

2.-3. Στις αρχές του τρέχοντος έτους ζητήθηκε από τα κράτη μέλη να αποστείλουν στην Επιτροπή έκθεση σχετικά με την κατάσταση εφαρμογής των νέων κοινοτικών μέτρων για τη ΣΕΒ. Στην έκθεση αυτή, η Ελλάδα επιβεβαίωσε ότι η νέα νομοθεσία για τις δοκιμές ΣΕΒ έχει εφαρμοστεί. To Γραφείο Τροφίμων και Κτηνιατρικών Θεμάτων έλεγξε την εφαρμογή της νομοθεσίας σχετικά με τη ΣΕΒ, συμπεριλαμβανομένης της επιδημιολογικής παρακολούθησης, με την πραγματοποίηση επιθεώρησης στην Ελλάδα τον Φεβρουάριο του 2001. Μόλις ολοκληρωθεί η τελική έκθεση αυτής της αποστολής θα διαβιβαστεί στο Κοινοβούλιο και θα δημοσιευτεί στον ιστοχώρο της Επιτροπής. Στους προσεχείς μήνες προβλέπεται να πραγματοποιηθεί άλλη μια αποστολή στην Ελλάδα.

Σύμφωνα με τις μηνιαίες εκθέσεις για τις δοκιμές ΣΕΒ που έχουν αποστείλει οι ελληνικές κτηνιατρικέςπηρεσίες, συνολικά πραγματοποιήθηκαν 2 147 δοκιμές ΣΕΒ στο διάστημα Ιανουαρίου-Μαρτίου 2001. Από τις δοκιμές αυτές, 2052 έγιναν επίγιών σφαγέντων βοοειδών, 57 επί βοοειδών που απεβίωσαν στα εκτροφεία και 38 επί βοοειδών που εσφάγησαν επειγόντως. Εξετάστηκαν επίσης δύο κλινικά ύποπτα ζώα για ΣΕΒ. Τα αποτελέσματα όλων αυτών των δοκιμών και των εξετάσεων ήταν αρνητικά. Μέχρι σήμερα δεν έχειποβληθεί έκθεση σχετικά με τις δαπάνες.

4. Μέχρι σήμερα, η Κοινότητα δεν έχει χορηγήσει οικονομική βοήθεια στην Ελλάδα βάσει των οδηγιών και των αποφάσεων που αναφέρει ο αξιότιμος βουλευτής. Κανένα από τα κοινοτικά εργαστήρια αναφοράς που αναφέρονται στις εν λόγω οδηγίες και αποφάσεις δεν βρίσκεται στην Ελλάδα.

5. Η Επιτροπή δεν έχειπόψη της την εισαγωγή ηλεκτρονικού συστήματος σήμανσης και καταγραφής των βοοειδών στην Ελλάδα. Το σχέδιο της Επιτροπής για την ηλεκτρονική αναγνώριση των ζώων (IDEA) προβλέπεται να ολοκληρωθεί έως τα τέλη του έτους. Με βάση τα αποτελέσματα αυτού του σχεδίου, η Επιτροπή θαποβάλει έκθεση για την ηλεκτρονική αναγνώριση, συνοδευόμενη από πιθανές προτάσεις, στο Κοινοβούλιο και στο Συμβούλιο.

Όσον αφορά την οδηγία 93/43/ΕΟΚ του Συμβουλίου της 14ης Ιουνίου 1993 σχετικά με τηνγιεινή των ειδών διατροφής, η Ελλάδα κοινοποίησε στην Επιτροπή τη νομική πράξη μεταφοράς στις 27 Οκτωβρίου 2000. Η ευθύνη για την έναρξη εφαρμογής της οδηγίας ανήκει στο κράτος μέλος. Η Επιτροπή, μέσω του Γραφείου Τροφίμων και Κτηνιατρικών Θεμάτων (ΓΤΚΘ), πραγματοποιεί επιτόπιους ελέγχουςπό μορφή διεξοδικών ελέγχων προκειμένου να επαληθεύσει τον τρόπο μεταφοράς και εφαρμογής της οδηγίας από τα κράτη μέλη.